Dagiti pagsasao ti Fiji

Ti Fiji ket addaan kadagiti tallo nga opisial apagsasao babaen ti batay-linteg ti 1997 (ken saan a winaswas babaen ti Batay-linteg ti 2013): ti Inglels, Fijiano ken Hindi.Ti Fijiano ket naisasao a kas umuna wenno maikadua a pagsasao babaen dagiti indihenio a Fijiano a mangbukel ti agarup a 54% iti populasion. Dagiti Fijiano ti kaputotan nga Indiano ket mangbukel pay ti 37%, ti naipangpangruna nga agsasao iti lokal a karuay ti Hindi, a makunkuna a Fiji Hindi. Ti Ingles ket ti tidda ti kolonial a pagturay ti Briton kadagiti isla, ket isu idi ti kaikaysuna nga opsial a pagsasao aginggana idi 1997 ken adu a naus-uar iti gobierno, negosio, ken edukasion a kas lingua franca; adu pay ti naar-aramid iti negosio iti Fijiano, a naipangpangruna iti adayo manipud iti sentro ti ili.